Anleh, mi ṭhenkhatin Rev Thangngûr phuok nia an ring hi iem an innghatna tak ? A hla phuok danghaia a hmang hlak ‘kraun’ ṭawngbau a hmang lei a ni ding ? Midang khawma an hmang thei ve tho naw ding ? tihai hi ṭhanghmuna hmang thei vawng an ni ka ring. Zêldin le mani ringvâng thu hril râla chu, ‘Nunna thianghlim siamtu an duh lo zion ah’ ti hla Lusei ṭawnga a phuok ang bawkin; ‘Khawvêl ah hian lal tam tak an lo piang ta a’ ti hla khawm hi, Rev Thangngurin Lusei ṭawnga a phuok a nih a; a hnungah midangin Hmar ṭawnga an inlet a nih, tihai sien chu pawm inhawi ti ngawt ka tih. A san chu, a Lusei ṭawng version hin originality nei lem tlata ka hriet lei a nih.